Kalush

Kalush er en ukrainsk hiphopgruppe som ble grunnlagt i 2019. Bandet består av rapperen Oleh Psiuk, multiinstrumentalisten Ihor Didentsjuk og DJ MC Kilimmen. Didentsjuk er også medlem av det ukrainske elektro-folk-bandet Go_A. Bandet er oppkalt etter Kalusj, hjembyen til grunnleggeren Oleh Psiuk. 

Kalush driver også sideprosjektet Kalush Orchestra sammen med folkemusikerne Tymofij Muzytsjuk og Vitalij Duzjyk. Kalush Orchestra representerte Ukraina i Eurovision Song Contest 2022 og vant med låten «Stefania».

Bakgrunn 
Bandet Kalush ble etablert av rapperen Oleh Psiuk i 2019, og han fikk med seg Ihor Didentsjuk og DJ MC Kilimmen. Da ga ut sin første singel og musikkvideo «Не маринуй» (Ne marynuj, norsk: ikke mariner) på sin egen YouTube-kanal 17. oktober 2019. Videoen var filmet i Kalusj' gater, og ble laget av filmregissøren Delta Arthur.

I november 2019 utga bandet sin andre musikkvideo, «Ти гониш» (Ty honysj, norsk: du jager). Det førte til at bandet fikk en avtale med det amerikanske hiphop-platemerket Def Jam Recordings, som igjen er en del av Universal Music Group. Albumet ga ut sitt debutalbum Hotin i februar 2021, og i juli samme år kom oppfølgeralbumet ЙО-ЙО (Jo-jo) sammen med rapperen Skofka.

Kalush Orchestra 
I 2021 lanserte Kalush parallellprosjektet Kalush Orchestra. I motsetning til hovedbandet, kombinerer Kalush Orchestra rap med folketoner og tradisjonell ukrainsk musikk. Kalush Orchestra består av de tre medlemmene i Kalush samt multiinstrumentalistene Tymofij Muzytsjuk og Vitalij Duzjyk.

Den 12. februar 2022 deltok Kalush Orchestra i den ukrainske sangkonkurransen Vidbir 2022 med sangen «Stefania» (Стефанія). De vant telefonavstemningen, men endte på andreplass sammenlagt, bak vinneren Alina Pasj. Som vinner fikk hun oppdraget med å representere Ukraina i Eurovision Song Contest 2022 i Torino i Italia. Et par dager etter Vidbir 2022 valgte imidlertid Pasj å trekke seg fra oppdraget, etter strid rundt et besøk hun hadde til Krim i 2015. Den 22. februar 2022 kunngjorde Ukrainas allmennringkaster Suspilne at den hadde i stedet hadde valgt Kalush Orchestra til å representere landet i Eurovision Song Contest.

Referanser

Eksterne lenker 
 
 
 

 
 
 

Ukrainske musikkgrupper
Ukrainsk musikk
Deltakere i Eurovision Song Contest 2022
Vinnere av Eurovision Song Contest